Κέικ καρότου με φέτα και μπαχαρικά
Αυτό το αλμυρό κέικ με φέτα και μπαχαρικά θα γίνει το νέο αγαπημένο σου κάροτ κέικ!
300 γρ. γιαούρτι στραγγιστό, 150 ml ελαιόλαδο + λίγο για τη φόρμα, 3 αυγά μέτρια, 30 ml μπράντι, 2 φλιτζ. τσαγιού αλεύρι για όλες τις χρήσεις, 2 κουτ. γλυκού μπέικιν πάουντερ, 1/4 κουτ. γλυκού αλάτι, 1/4 κουτ. γλυκού σόδα μαγειρική, 1/4 κουτ. γλυκού μοσχοκάρυδο, σε σκόνη, 1/2 κουτ. γλυκού κανέλα, σε σκόνη, 1/4 κουτ. γλυκού γαρίφαλο, σε σκόνη, 200 γρ. καρότο, τριμμένο στην ψιλή πλευρά του τρίφτη, 400 γρ. φέτα σε κύβους, ανακατεμένη με 3 κουτ. σούπας φύλλα φρέσκου δυόσμου, ψιλοκομμένα, 1 κουτ. γλυκού μαυροκούκι, 2 κουτ. σούπας σουσάμι, 250 γρ. φέτα μαλακή, 2 κουτ. σούπας πετιμέζι, σπόροι από 1 ρόδι, 1 καρότο, σε στικς, 2 κουτ. σούπας φύλλα δυόσμου
Για το κέικ καρότου, χτυπάμε στο μίξερ με το σύρμα το γιαούρτι, το ελαιόλαδο, τα αυγά και το μπράντι μέχρι να ομογενοποιηθούν τα υλικά. Σε ένα μπολ ανακατεύουμε με μια ελαστική σπάτουλα (μαρίζ) το αλεύρι, το μπέικιν, το αλάτι, τη σόδα, το μοσχοκάρυδο, την κανέλα και το γαρίφαλο. Ενώνουμε το μείγμα αλευριού με το μείγμα γιαουρτιού και ανακατεύουμε καλά με τη σπάτουλα. Προσθέτουμε το καρότο με τα υγρά του, τη φέτα με τον δυόσμο και ανακατεύουμε ελαφρώς (δεν θέλουμε να ανακατέψουμε πάρα πολύ, γιατί η ζύμη θα σκληρύνει).Για το ψήσιμο του κέικ καρότου, προθερμαίνουμε τον φούρνο στους 180°C, στη λειτουργία του αέρα.Αλείφουμε τη φόρμα με ελαιόλαδο και πασπαλίζουμε με το μισό σουσάμι και μαυροκούκι. Αδειάζουμε το μείγμα, το στρώνουμε ομοιόμορφα και πασπαλίζουμε με το υπόλοιπο σουσάμι και μαυροκούκι. Ψήνουμε για περίπου 45 λεπτά, μέχρι να γίνει το κέικ και να ροδίσει ομοιόμορφα. (Βυθίζουμε ένα λεπτό μαχαίρι στο κέντρο - αν βγαίνει καθαρό, σημαίνει ότι το κέικ μας έχει γίνει.)Αφήνουμε να κρυώσει και ξεφορμάρουμε.Σερβίρουμε το κέικ καρότου με το πετιμέζι (ραίνουμε λίγο τα κομμάτια μας με αυτό), τους σπόρους ροδιού και τον δυόσμο και συνοδεύουμε με τα στικς καρότου και λίγη μαλακή φέτα.
Αλεύρι (ζύμες),Καρότα,Φέτα